முதலில் தில்லியில் உள்ள ஆயிரக்கணக் கான பிச்சைக்காரர்களை அகற்றி, அவரவர் மாநிலங்களுக்கு அனுப்பியது அரசு. அப்படி அனுப்ப முடியாதவர்களை அரசு கட்டுப்பாட் டில் உள்ள தங்குமனைகளில் (ளுாநடவநச ழடிஅநள) தள்ளியது. வெளிமாநிலங்களிலிருந்து வந்து கூலி வேலை செய்யும் ஆயிரக்கணக்கான தொழிலாளர்களை, அவர்கள் தங்கி வந்த திறந்தவெளி பொது இடங்களில் இருந்து அகற்றியது. குடிசைப் பகுதிகளை மூங்கி லால் ஆன தட்டைகள் மூலம் மறையும் படி வேலிகள் அமைத்தது. வெளிநாட்டவருக்கு இந்தியாவின் ஏழ்மை தெரிந்துவிடக் கூடா தென்று. முக்கிய சாலைகளில் வாழ்வாதாரத் திற்காக வணிகம் செய்து வரும் சிறு வியாபாரி கள் மற்றும் தள்ளுவண்டி வியாபாரிகளை அகற்றியது. நாடாளுமன்றத்தின் அருகில் உள்ள ஜந்தர் மந்தர் என்ற இடம் அரசின் தவறான கொள்கைகள் மற்றும் திட்டங்களை எதிர்த்து நடைபெறும் போராட்டங்களின் தளமாக வெகு நாட்களாக இருந்து வருகிறது. இந்தியாவின் எல்லா பகுதிகளில் இருந்து மக்கள் இங்கு தங்கி தங்களின் எதிர்ப்பை தெரிவித்து வந்தனர். அந்த இடத்தில் இருந்த போராடும் மக்களை அகற்றி, இரவு நேரங்க ளில் அங்கு தங்கக் கூடாது என்ற ஆணை யையும் பிறப்பித்துள்ளது அரசு. கடைசியாக அனைவரையும் வீட்டிற்கு வெள்ளை அடித்து தங்களது இல்லங்களை புதுப்பிக்குமாறு வேண்டுகோள் விடுத்தது அரசு. இந்தியாவில் உள்ள ஏற்றத்தாழ்வு மற்றும் ஏழ்மையை அகற்ற பல விதமான போராட்டங்கள் மற்றும் கருத்தி யல் பகிர்வுகள் நடந்து வரும் வேளையில், இந்தியாவின் ஏழ்மையை மறைத்து, வெளி நாட்டவர் கண்களுக்கு அழகாக காட்ட எப்படி ஒரு எளிய வழியை கையாண்டுள்ளது தில்லி மற்றும் மத்திய அரசாங்கம்.